එහෙත් එම විරෝධතාව සළකා බැලූ කොළඹ - කොටුව මහේස්ත්‍රාත් ලංකා ජයරත්න සඳහන් කළේ පොලිස් මූල්‍ය අපරාධ කොට්ඨාශය පොලිස්පතිවරයාගේ බලතල අනුව ස්ථාපිත කර ඇති ආයතනයක් නිසා එය නීත්‍යානුකූල බවයි.මෙහිදී විනිසුරුවරිය පාර්ලිමේන්තු මන්ත්‍රී ජයන්ත සමරවීර රුපියල් 25,000 ක මුදල් ඇපයක් සහ රුපියල් ලක්ෂ 10 බැගින් වූ ශරීර ඇප දෙකක් මත මුදා හැරීමට ද නියෝග කළා.පසුගිය රජය සමයේ නිවාස සංවර්ධන අධිකාරියේ සභාපතිවරයාව සිටියදී ජනාධිපති ලේකම් කාර්යාලයේ වාහන අවභාවිත කීරීමේ සිද්ධියක් සම්බන්ධයෙන් පාර්ලිමේන්තු මන්ත්‍රී ජයන්ත සමරවීර අත්අඩංගුවට ගනු ලැබුවේ සැප්තැම්බර් මස 28 වැනිදායි.මේ අතර රජයේ වාහන අවභාවිතා කරමින් රුපියල් ලක්ෂ 100 ක මුදලක් වංචා කිරීමේ චෝදනාවට රිමාන්ඞ් භාරයේ සිටි ජාතික නිදහස් පෙරමුණේ නායක විමල් වීරවංශගේ සොහොයුරු සරත් වීරවංශ නොවැම්බර් මස 7 වනදා දක්වා යළි රක්ෂිත බන්ධනාගාර ගත කෙරුණා.